Ник Волтемаде

**Ник Волтемаде** (роден на 14 февруари 2002, во Бремен) — германски фудбалер, напаѓач на  и на германската репрезентација.

## Технички карактеристики
Централен напаѓач со импозантна физичка структура, но во исто време брз и поседува одлични технички вештини, поради што може да игра и на други позиции во нападот како втор напаѓач, крило, па дури и како офазивен играч од средниот ред. Има одлично чувство за гол и може да обезбеди голем број асистенции благодарение на неговата способност да комбинира со своите соиграчи, користејќи ја пред се својата физичка фигура за добро поставување и за спуштање на топката. Поради неговиот импозантен раст, го добил прекарот „Џинот од Бремен“.

## Клупска кариера
### Почетоци
Роден во Бремен, Волтемаде ја започнал својата кариера во мултиспортскиот клуб од неговиот роден град, Волтмерсхаузен, каде првично играл и ракомет, покрај фудбалот. Во 2010 година, тој се преселил во младинската академија на Вердер Бремен. Таму, постојано привлекувал внимание со својте настапи за младинските тимови: во сезоната 2018–2019, тој постигнал 18 гола и 8 асистенции во 24 натпревари за тимот на Вердер под 17 години во Бундеслигата У17.

### Вердер Бремен
Откако во сезоната 2019-2020 постигнал седум гола во осум натпревари за тимот на Вердер под 19 години, Волтемаде бил повикан за првпат во првиот тим од тогашниот тренер на *„зелено-белите“* Флоријан Кофелт за натпреварот од Бундеслигата против Бајер Леверкузен на 26 октомври 2019 година. И покрај тоа што останал само неискористена резерва во тој натпревар, тој потоа постепено бил воведен во првиот тим и редовно тренирал со професионалците, а на почетокот на 2020 година, за време на зимската пауза тој бил дел од тренинг кампот на клубот во Мајорка. Своето деби за првиот тим на Вердер Бремен го имал на 1 февруари 2020 година, во натпреварот на гости против Аугсбург загубен со 2-1, станувајќи најмладиот играч кој дебитирал во Бундеслигата во историјата на Вердер Бремен со 17 години, 11 месеци и 16 дена. Својата прва професионална сезона во кариерата ја завршил со 5 настапи во првенството и уште еден во Купот на Германија.

Во сезоната 2020-2021, Волтемаде одиграл уште 6 натпревари во Бундеслигата, забележувајќи ја својата прва асистенција за голот на Дави Зелке во поразот со 1-2 на домашен терен од Штутгарт. По завршувањето на сезоната, Вердер испаднал во Втора Бундеслига. Во сезоната 2021-2022, во вториот ранг на натпреварување, Волтемаде го направил своето деби на 24 јули 2021, во ремито 1-1 против Хановер на Везер. Во текот на сезоната, тој имал проблеми со повреда поради која пропуштил голем број натпревари и спротивно на очекувањата забележал само 7 настапи, главно како замена за стартните напаѓачи Никлас Филкруг и Марвин Дукш, помагајќи за враќањето на клубот во врвната дивизија.

Во август 2022 година, тој бил позајмен до крајот на сезоната 2022-2023 на новопромовираниот клуб во германската трета лига, Елверсберг. Своето деби за клубот го направил на 4 септември 2022, влегувајќи како замена на полувремето на местото на Кевин Кофи во ремито без голови на гостувањето кај Мепен. Својот прв гол во професионалната кариера го постигнал на 8 ноември, погодок со кој му донел победа на Елверсберг на гостувањето кај Бајројт (0-1). Под водството на тренерот Хорст Штефен, Волтемаде имал плодна сезона играјќи 31 првенствен натпревар (25 како стартер), на кој постигнал 10 гола и додал 9 асистенции, помагајќи му на клубот да обезбеди промоција и да се пласира во Втората Бундеслига. Последователно, тој бил избран за играч на сезоната во Третата лига во гласањето на навивачите.

За сезоната 2023-2024, Волтемаде се вратил во Вердер Бремен. Својте први голови (два) за Вердер ги постигнал на 4 мај 2024 година, во натпреварот од Бундеслигата на домашен терен против  кој завршил 2-2. Сезоната ја завршил со 30 настапи и 2 гола, а откако одбил продолжување на соработката, по истекот на неговиот договор во летото 2024, тој го напуштил Вердер после 14 години поминати во клубот.

### Штутгарт
На 20 мај 2024 година, Волтемаде потпишал четиригодишен договор со . Дебитирал за клубот на 24 август 2024, во поразот со 3-1 на гостувањето кај  во рамките на првото коло од Прва Бундеслига 2024-2025, заменувајќи го Крис Фирих во 81-вата минута од натпреварот. Три дена подоцна, во својот прв старт за клубот го постигнал и првиот гол за *„швабите“*, во убедливата победа со 5-0 над второлигашот Пројсен Мјунстер во првото коло на Купот на Германија. По тешкиот почеток во кој морал да „преголтне“ неколку разочарувања како што биле изоставањето од списокот со играчи за Лигата на шампионите и честите започнувања на натпреварите од клупата, младиот напаѓач започнал полека да пробива во почетната постава на Штутгарт во текот на ноември. На 10 ноември, го постигнал својот прв гол во лигата со дресот на Штутгарт, во поразот на домашен терен од  (2-3), а во следниот натпревар против  (добиен со 2-0) за првпат се нашол во почетната постава на Штутгарт во некој натпревар од Бундеслигата. На 6 декември, за време на натпреварот на домашен терен против , Волтемаде влегол од клупата за резерви на полувремето при негатива на неговата екипа од 0-2 и со два постигнати гола во период од само осум минути го инспирирал враќањето во натпреварот на *„швабите“* кои на крајот направиле пресврт и победиле со 3-2. 

По зимската пауза, во јануари 2025, тој продолжил да игра во одлична форма, постигнувајќи голови во домашните победи над  (2-1) и Фрајбург (4-0). На 2 април 2025, повоторно против Лајпциг, овојпат во полуфиналето на Купот на Германија, Волтемаде го постигнал вториот гол за Штутгарт во победата со 3-1, помагајќи му на клубот да стигне до финалето на натпреварувањето за првпат после 12 години. На 13 април 2024, тој го добил првиот црвен картон во својата кариера, за време на натпреварот од првенството против неговиот поранешен клуб Вердер Бремен. Сепак, враќајќи се по суспензијата, на почетокот на мај тој одиграл одлично помагајќи му на Штутгарт да оствари три победи,  постигнувајќи гол во секоја од нив, стигајќи до бројката од 12 голови со колку го завршил првенството. Конечно, на 24 мај 2025, во финалето на Купот на Германија против , Волтемаде го постигнал првиот гол во победата на Штутгарт со 4-2, освојувајќи го и својот прв поважен трофеј во кариерата. Сезоната ја завршил со вкупно 33 одиграни натпревари и 17 постигнати гола, и бил најдобар стрелец во Купот на Германија со 5 постигнати гола.

## Репрезентативна кариера
Волтемаде ја претставувал Германија во неколку младински категории: под 16, под 17, под 20 и под 21 година.

На 22 мај 2025, тој го добил првиот повик во сениорската репрезентација, правејќи го своето деби на 4 јуни, во полуфиналето од Лигата на нации против .

По дебито за сениорите, тој бил повикан во репрезентацијата под 21 година за да учествува на Европското првенство во категоријата одржано во Словачка. Таму, тој постигнал хет-трик во првиот натпревар на Германија на првенството против Словенија завршен со резултат 3-0. Тој, исто така, постигнал гол и во вториот натпревар од групата против Чешка (добиен со 4-2), како и во победите над Италија во четвртфиналето (3-2) и Франција во полуфиналето. Во финалето, Германија загубила од Англија со 3-2 по продолженија, но Волтемаде го завршил првенството како најдобар стрелец со 6 постигнати гола.

### Хронологија на репрезентативните настапи

## Статистика
### Клупска статистика
*Статистиката е ажурирана на 29 јуни 2025.*

## Титули
### Клупски
#### Елверсберг
***[[Трета фудбалска лига на Германија|3. лига]]** : 1 
: 2022-2023

#### Штутгарт
*** [[Фудбалски куп на Германија|Куп на Германија]]** : 1 
: 2024-2025

### Индивидуални
* Најдобар стрелец во Купот на Германија: 1
:2024-2025 (5 гола)
* Најдобар стрелец на Европско првенство за играчи под 21 година: 1
:2025 (6 гола)

## Наводи

## Надворешни врски

*Ник Волтемаде на soccerway
*Ник Волтемаде на transfermarkt
*Ник Волтемаде на espn
*Ник Волтемаде на whoscored

Категорија:Живи луѓе
Категорија:Германски фудбалери
Категорија:Фудбалери на ФК Вердер Бремен
Категорија:Фудбалери на ФК Штутгарт
Категорија:Фудбалери на ФК Њукасл Јунајтед
Категорија:Родени во 2002 година